Auckland internasjonale lufthavn

Auckland internasjonale lufthavn  er en internasjonal lufthavn i byen Mangere, som er en forstad til New Zealands største by, Auckland. Flyplassen ligger 21 kilometer sør for sentrum av Auckland. Auckland internasjonale lufthavn er den største flyplassen i New Zealand både etter areal og antall passasjerer. I 2019 var det 21,1 millioner passasjerer innom flyplassen. Av disse var 11,5 millioner internasjonale passasjerer og 9,6 millioner var innlands passasjerer.

Flyplassen er en knutepunktflyplass for flyselskapene Air New Zealand, Virgin Australia og Jetstar Airways. Flyplassen er den fjerde travleste flyplassen i Australasia etter Sydney, Melbourne og Brisbane. Flyplassen er den nest største flyplassen i Australasia etter internasjonale passasjerer. Auckland internasjonale lufthavn ble kåret som den 12. beste flyplassen i verden og den beste i Stillehavet/Australia-regionen av World airport awards i 2013.

Referanser

Eksterne lenker
 
 Details

Flyplasser på New Zealand
Flyplasser åpnet i 1928
1920-årene på New Zealand
1928 i Oseania